26-30 på udebane mod Tønder og otte mål af Sebastian Barthold. To kolde facts fra en kamp, der reelt ikke var spændende - bortset fra de få minutter, hvor sønderjyderne rejste sig efter pausen. Mestrene fra Aalborg kom som forventet foran fra start og kontrollerede kampen med en seksmålsføring midt i første halvleg. Efter pausen kom sønderjyderne hurtigt igen og fik hentet nordjydernes firemåls-føring og var kun et enkelt mål bagud, inden en stime på fire mål i rap igen understregede mestrenes klasse. Føringen kom aldrig igen i fare, og Aalborg Håndbold ligger på femtepladsen i 888ligaen, og der venter nu fem hjemmekampe i streg. Den første mod HC Midtjylland på onsdag.

Opsummering:
Sejren var reelt kun i fare i nogle minutter, ellers sad nordjyderne soldt på det sønderjyske bundhold.